ನಿಕ್‌ ಮೇಸನ್‌ (ಬಿ. 27 ಜನವರಿ 1944) ಮತ್ತು ರೊಜರ್‌ ವಾಟರ್ಸ್‌ (ಬಿ. 6 ಸಪ್ಟೆಂಬರ್‌ 1943) ಇಬ್ಬರೂ ಲಂಡನ್‌‌ನ ರೀಜೆಂಟ್ ಸ್ಟ್ರೀಟ್ ಪಾಲಿಟೆಕ್ನಿಕ್‌‌ನಲ್ಲಿ ವಾಸ್ತುಶಿಲ್ಪ ವಿನ್ಯಾಸ ಓದುತ್ತಿದ್ದಾಗ ಮುಖಾಮುಖಿಯಾಗಿದ್ದರು. 1963ರಲ್ಲಿ ಮೇಸನ್ ಕಾರನ್ನು ಎರವಲು ಪಡೆಯುವಂತೆ ವಾಟರ್ಸ್‌ಗೆ ಸೂಚಿಸಿದಾಗ ಮೊದಲ ಬಾರಿಗೆ ಇಬ್ಬರು ಮಾತನಾಡಿದರು. ಮೇಸನ್‌ ತಮ್ಮ ಹದಿಹರೆಯದಲ್ಲಿ "ದಿ ಹೊಟ್ರೊಡ್ಸ್‌" ಸಂಗೀತ ತಂಡದಲ್ಲಿ ಡ್ರಮ್ ಬಾರಿಸಿದ್ದರು ಮತ್ತು ವಾಟರ್ಸ್ ಗಿಟಾರ್ ನುಡಿಸಿದ್ದರು. ಇದಲ್ಲದೆ ಇಬ್ಬರೂ ರೇಡಿಯೊ ಲಕ್ಸಂಬರ್ಗ್‌ನ ಕಟ್ಟಾ ಅಭಿಮಾನಿಗಳಾಗಿದ್ದರು, ಅಲ್ಲದೆ ಪರಸ್ಪರ ಅಭಿರುಚಿಗಳನ್ನು ಹಂಚಿಕೊಂಡು ಸಂಗೀತದ ಆಧಾರದಲ್ಲಿ ಒಬ್ಬರನ್ನೊಬ್ಬರು ಮೆಚ್ಚಿಕೊಂಡು ಸ್ನೇಹಿತರಾದರು. ನಂತರ ಕೇತ್ ನೊಬಲ್ ಮತ್ತು ಕ್ಲೈವ್ ಮೆಟ್ಕಾಲ್ಫ್ ರಚಿಸಿದ ತಂಡದಲ್ಲಿ ಇಬ್ಬರೂ ಜೊತೆಯಾಗಿ ಪಾಲ್ಗೊಂಡರು, ನೊಬಲ್‌ ತಂಗಿ ಶೇಲಾಘ್ ಕೂಡ ಈ ತಂಡದಲ್ಲಿ ಅಪರೂಪಕ್ಕೊಮ್ಮೆ ಹಾಡುತ್ತಿದ್ದರು. ಬಳಿಕ ಸಹ ವಿದ್ಯಾರ್ಥಿ ರಿಚರ್ಡ್‌ ರೈಟ್‌ ತಂಡವನ್ನು ಸೇರಿಕೊಂಡರು (ರೈಟ್ ಜನನ ಬಿ.28 ಜುಲೈ 1943). ರೈಟ್ ಸೇರ್ಪಡೆಯೊಂದಿಗೆ ತಂಡ ಷಟ್ಕ(ಸೆಕ್ಸ್‌ಟೆಟ್)ವಾಗಿ ಪರಿವರ್ತನೆಗೊಂಡು, ಸಿಗ್ಮಾ 6 ಎಂಬ ಹೆಸರನ್ನು ಪಡೆದುಕೊಂಡಿತು. ರೈಟ್‌ರ ಪ್ರಿಯತಮೆ ಜೂಲಿಯೆಟ್ ಗೇಲ್ ಆಗಾಗ್ಗೆ ಗೌರವ ಕಲಾವಿದೆಯಾಗಿ ಪಾಲ್ಗೊಳ್ಳುತ್ತಿದ್ದರು, ವಾಟರ್ಸ್‌ ಬೇಸ್ ವಾದ್ಯ ಆರಿಸಿಕೊಳ್ಳುವ ಮುನ್ನ ಆರಂಭದಲ್ಲಿ ರಿದಂ ಗಿಟಾರ್ ನುಡಿಸಿದರು.ತಂಡ ನಡೆಸಿಕೊಟ್ಟ ಆರಂಭಿಕ ಕಚೇರಿಗಳು ಖಾಸಗಿ ಕಾರ್ಯಕ್ರಮಗಳಿಗೆ ಸೀಮಿತವಾಗಿದ್ದವು, ಮತ್ತು ರೀಜೆಂಟ್ ಸ್ಟ್ರೀಟ್ ಪಾಲಿಟೆಕ್ನಿಕ್‌ನ ನೆಲಮಹಡಿಯ ಚಹಾ ಕೋಣೆಯಲ್ಲಿ ಸಿಗ್ಮಾ ತಂಡ ಅಭ್ಯಾಸ ನಡೆಸುತ್ತಿತ್ತು. ದಿ ಸರ್ಚರ್ಸ್ ಮತ್ತು ಸಹ ವಿದ್ಯಾರ್ಥಿ ಕೆನ್ ಚಾಪ್ಮನ್ ಬರೆದ ಹಾಡುಗಳನ್ನು ಸಿಗ್ಮಾ 6 ತಂಡ ಹಾಡುತ್ತಿತ್ತು, ನಂತರದ ದಿನಗಳಲ್ಲಿ ಕೆನ್ ಚಾಪ್ಮನ್‌ರೇ ತಂಡಕ್ಕೆ ಸಾಹಿತ್ಯ ನೀಡಿದರು ಮತ್ತು ತಂಡದ ವ್ಯವಸ್ಥಾಪಕನ ಜವಾಬ್ದಾರಿಯೂ ಅವರ ಹೆಗಲ ಮೇಲೆ ಬಿತ್ತು. ರೈಟ್‌ ತಮ್ಮ 12 ವಯಸ್ಸಿನಲ್ಲೇ ಗಿಟಾರ್ ನುಡಿಸುವುದನ್ನು ಸ್ವತಃ ಕಲಿತುಕೊಂಡಿದ್ದರು, ಜೊತೆಗೆ ಟ್ರಂಫೆಟ್ ಮತ್ತು ಪಿಯನೋವನ್ನು ನುಡಿಸಿದರು, ಆದರೆ 1962ರಲ್ಲಿ ರೀಜೆಂಟ್ ಸ್ಟ್ರೀಟ್ ಪಾಲಿಟೆಕ್ನಿಕ್‌ಗೆ ಸೇರಿದಾಗ ತಮ್ಮ ಭವಿಷ್ಯದ ಬಗ್ಗೆ ಅವರಿಗೆ ಅನಿಶ್ಚಿತತೆಯಿತ್ತು. ಎರಿಕ್ ಗಿಲ್ಟರ್ ಸ್ಕೂಲ್ ಆಫ್ ಮ್ಯೂಸಿಕ್‌, ನಲ್ಲಿ ಸಂಗೀತ ಸಿದ್ಧಾಂತ ಮತ್ತು ಗೀತರಚನೆಯನ್ನು ಖಾಸಗಿಯಾಗಿ ಕಲಿತರು, ಮೇಸನ್ ಮತ್ತು ವಾಟರ್ಸ್ ಸ್ಪರ್ಧಾತ್ಮಕ ವಿದ್ಯಾರ್ಥಿಗಳಾಗಿದ್ದರೂ ವಾಸ್ತುಶಿಲ್ಪದಲ್ಲಿ ರೈಟ್ ವಿಶೇಷ ಆಸಕ್ತಿ ತೋರಿಸಲಿಲ್ಲ. ಒಂದು ವರ್ಷ ಅಭ್ಯಾಸದ ಬಳಿಕ ರೈಟ್ ಪಾಲಿಟೆಕ್ನಿಕ್‌ ಅನ್ನು ತೊರೆದು, ಲಂಡನ್‌ ಕಾಲೇಜ್ ಆಫ್ ಮ್ಯೂಸಿಕ್‌ಗೆ ಸೇರಿದರು. 1963 ಸಪ್ಟೆಂಬರ್‌ನಲ್ಲಿ ಮೇಸನ್‌ ಮತ್ತು ವಾಟರ್ಸ್‌ ಸ್ಟೇನ್‌ಹೋಪ್ ಗಾರ್ಡನ್ಸ್‌ನ ಕೆಳ ಅಂತಸ್ತಿನ ಮನೆಗೆ ತೆರಳಿದರು, ರೀಜೆಂಟ್ ಸ್ಟ್ರೀಟ್ ಪಾಲಿಟೆಕ್ನಿಕ್‌ನಲ್ಲಿ ಅರೆ-ಕಾಲೀಕ ಅಧ್ಯಾಪಕರಾಗಿದ್ದ ಮೈಕ್ ಲಿಯೊನಾರ್ಡ್ ಮನೆಯ ಮಾಲೀಕರಾಗಿದ್ದರು. ಪಾಲಿಟೆಕ್ನಿಕ್‌ನಲ್ಲಿ ಬೆಳಕಿನ ಯಂತ್ರಗಳ ವಿನ್ಯಾಸಕರಾಗಿದ್ದ ಲಿಯೊನಾರ್ಡ್,(ಗೋಡೆಗಳ ಮೇಲೆ ಬೆಳಕಿನ ಮಾದರಿಗಳನ್ನು ತೋರಿಸುವ ಇಲೆಕ್ಟ್ರಿಕ್ ಮೋಟರ್ ಚಾಲಿತ ರಂಧ್ರವಿರುವ ಡಿಸ್ಕ್‌ಗಳು; "ಟುಮಾರೋಸ್ ವರ್ಲ್ಡ್‌" ನ ಆರಂಭಿಕ ಆವೃತ್ತಿಯಲ್ಲಿ ಇವುಗಳನ್ನು ಪ್ರದರ್ಶಿಸಲಾಗುತ್ತದೆ), ಸ್ಮಿಗ್ಮಾ ತಂಡದದೊಂದಿಗೆ ಕೀಬೋರ್ಟ್ ವಾದಕರಾಗಿ ಕೆಲಸ ಮಾಡಿದರು. ವಾಟರ್ಸ್ ಬಳಗ ಮನೆಯ ಎದುರು ಭಾಗದ ಕೋಣೆಯನ್ನು ಅಭ್ಯಾಸಕ್ಕಾಗಿ ಬಳಸಿಕೊಂಡಿತು. ಮೇಸನ್‌ ಮನೆ ಬಿಟ್ಟು ತೆರಳಿದಾಗ, ಆ ಜಾಗವನ್ನು ಪ್ರಬುದ್ಧ ಗಿಟಾರ್ ವಾದಕ ಬಾಬ್‌ ಕ್ಲೋಸ್‌ ತುಂಬಿದರು. ಈ ನಡುವೆ ಸಂಗೀತ ತಂಡ ಹಲವು ಬಾರಿ ತನ್ನ ಹೆಸರನ್ನು ಬದಲಾಯಿಸಿಕೊಂಡಿತು, ಮೆಗಾಡೆತ್ಸ್‌‌ನಿಂದ ಶುರುವಾಗಿ, ವಾಸ್ತುಶಿಲ್ಪೀಯ ಆಬ್ಡಾಬ್ಸ್‌ವರೆಗೆ ಮತ್ತು ದಿ ಟೀ ಸೆಟ್ ಎಂಬ ಹೆಸರೂ ಇತ್ತು. ಆನಂತರ ಮೆಟ್‌‌ಕಾಲ್ಫ್ ಮತ್ತು ನೊಬಲ್ ಕೂಡ ತಂಡವನ್ನು ಬಿಟ್ಟರು. ಆಗಷ್ಟೇ 17 ತುಂಬಿದ್ದ ಸಿದ್ ಬ್ಯಾರೆಟ್, ಕ್ಯಾಂಬರ್ವೆಲ್ ಕಾಲೇಜ್ ಆಫ್ ಆರ್ಟ್ನಲ್ಲಿ ಅಧ್ಯಯನ ಮಾಡುವುದಕ್ಕಾಗಿ 1963ರ ಶರತ್ಕಾಲದಲ್ಲಿ ಲಂಡನ್‌ಗೆ ಆಗಮಿಸಿದರು. ಪಿಯಾನೊ, ಬ್ಯಾಂಜೊ, ಮತ್ತು ಗಿಟಾರ್ ಮುಂತಾದ ವಾದ್ಯಗಳನ್ನು ನುಡಿಸಲು ಬ್ಯಾರೆಟ್‌ಗೆ ಚಿಕ್ಕ ವಯಸ್ಸಿನಲ್ಲೇ ತಂದೆಯಿಂದ ಪ್ರೋತ್ಸಾಹ ಸಿಕ್ಕಿತ್ತು, ಆದರೆ ದುರದೃಷ್ಟವಶಾತ್ ಬ್ಯಾರೆಟ್‌ 14 ವರ್ಷದವನಿರುವಾಗ ಅವರ ತಂದೆ ನಿಧನರಾದರು. ಬ್ಯಾರೆಟ್‌‌ ತಂದೆಯನ್ನು ಕಳೆದುಕೊಂಡ ದುಃಖದಲ್ಲಿದ್ದಾಗ ತಾಯಿಯಿಂದ ಪ್ರೋತ್ಸಾಹ ಸಿಕ್ಕಿತು, ಮನೆಯ ಎದುರು ಕೋಣೆಯಲ್ಲಿ "ದಿ ಮೊಟೊಸ್" ನುಡಿಸಲು ಬ್ಯಾರೆಟ್‌‌ಗೆ ಅವಕಾಶ ಮಾಡಿಕೊಟ್ಟರು. ವಾಟರ್ಸ್‌ ಮತ್ತು ಬ್ಯಾರೆಟ್‌ ಬಾಲ್ಯದ ಸ್ನೇಹಿತರಾಗಿದ್ದು, ವಾಟರ್ಸ್‌ ಆಗಾಗ್ಗೆ ಸಂಗೀತ ಗೋಷ್ಠಿಗಳಿಗೆ ಹಾಜರಾಗುತ್ತಿದ್ದರು. 1964ರಲ್ಲಿ ಬ್ಯಾರೆಟ್‌ ಟೀ ಸೆಟ್ ಸೇರಿಕೊಂಡರು, ಇದರೊಂದಿಗೆ ಕ್ಲೋಸ್‌ ಮತ್ತು ವಾಟರ್ಸ್ ಜೊತೆ ಸ್ಟೇನ್‌ಹೋಪ್ ಗಾರ್ಡನ್ಸ್ ಮನೆಗೆ ತೆರಳಿದರು. ಇದರಿಂದ ಮೇಸನ್‌ "ಸಂತಸಪಟ್ಟರು", ಮತ್ತು ಮೊದಲ ಭೇಟಿಯನ್ನು ನೆನಪಿಸಿಕೊಂಡರು:

"ಎ ಮೂಮೆಂಟರಿ ಲ್ಯಾಪ್ಸ್ ಆಫ್ ರಿಸನ್‌"
ಪ್ರಾರಂಭದ ವರ್ಷಗಳು (1878–1945)
"ಉಮ್ಮಾಗುಮ್ಮ" ಮತ್ತು "ಆಟಮ್‌ ಹಾರ್ಟ್‌ ಮದರ್‌"
ವಿಭಜನೆ (1982–1985)